En panteboksutskrift er en kopi av et tinglyst dokument fra grunnboken. Ansatte i kommunen som arbeider med saksbehandling etter matrikkelloven kan få gratis tilgang til dokumentene gjennom matrikkelklienten. Dette følger av gebyrforskriftens § 5 for tinglysing m.m. Eksempel på saksbehandling etter matrikkelloven er matrikkelføring, og utføring av oppmålingsforretning. Dersom du er ansatt i kommunen, men ikke arbeider med saksbehandling etter matrikkelloven, har du ikke rett til å hente ut dokumenter gebyrfritt gjennom matrikkelklienten. Eksempelvis kan ikke ansatte som arbeider med fakturering, på servicetorget, og kjøp og salg av eiendommer få tilgang. Dersom en ansatt har slike arbeidsoppgaver, må dokumentene bestilles gjennom Kartverkets nettsider, eventuelt via en leverandør. Utskriftene koster 172 kroner. Dersom det bes om pantebokutskrift gjennom søknadsskjemaet må kommunen beskrive arbeidsoppgavene til den ansatte, slik at Kartverket kan vurdere om tilgang til gratis utskrifter kan gis.